Cu ce se ocupă totuși un redactor? Un economist (cel puțin unul, dacă ar fi să mă refer la cei pe care-i cunosc) ar spune că în mare cu nimic, cu statul degeaba și desenatul pe foi, un tehnoredactor (mai toți) ar spune că e cel care-i dă dureri de cap, cu pretenții și detalii pe care „oricum nu le observă nimeni“, un grafician ar spune că e cel care își dă cu părerea în privința copertei, deși nu se pricepe deloc (și-aici nu pot să nu accept că se întîmplă deseori să aibă dreptate), unii autori ar spune că este cel care le „măcelărește“ cartea.